ACC ร่วมงาน Home Pro Expo ครั้งที่ 25
ACC ขนทัพสินค้าคุณภาพพัดลมตกแต่งเพดาน-โคมไฟ LED ร่วมงาน Home Pro Expo ครั้งที่ 25 พร้อมโปนโมชั่นพิเศษเพียบ! มั่นใจช่วยผลักดันยอดขายในไตรมาส 1/60 โตต่อเนื่อง
23 เม.ย. 2560

นายยุทธนา แต่ปางทอง กรรมการผู้จัดการ บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC เปิดเผยว่า บริษัทเตรียมยกทัพสินค้าพัดลมตกแต่งเพดาน และโคมไฟ LED สุดเท่ ดีไซน์สุดล้ำ นำสมัย ตอบโจทย์ไลฟ์สไตล์การตอกแต่งบ้านของลูกค้า เข้าร่วมงาน Home Pro Expo ครั้งที่ 25 ระหว่างวันที่ 17-26 มีนาคม 2560 ที่ศูนย์แสดงสินค้าและการประชุม อิมแพ็ค เมืองทองธานี Hall 6 บูธ C2 โซน Lighting &amp; Electrical พร้อมข้อเสนอพิเศษสุดเฉพาะภายในงานนี้เท่านั้น ซึ่งมั่นใจว่าจะช่วยผลักดันยอดขายพัดลม และโคมไฟในไตรมาส 1/60 เติบโตอย่างต่อเนื่อง
สำหรับสินค้าพัดลมโคมไฟประดับเพดานที่นำไปร่วมงาน Home Pro Expo ครั้งที่ 25 ประกอบด้วย แบรนด์ Air-Le-Gance (for luxury taste) พัดลมโคมไฟประดับเพดานสไตล์ Luxury ดีไซน์โดดเด่น,หรูหรา ราคาสัมผัสได้
โดยแบรนด์ COMPASS EAST พัดลมโคมไฟประดับเพดานสไตล์ Modern ดีไซน์เพื่อตอบสนองความต้องการของคนรุ่นใหม่  และแบรนด์ SUNLIGHT พัดลมโคมไฟประดับเพดานสไตล์ Classic
ขณะเดียวกันยังมีสินค้าโคมไฟ LED  ภายใต้แบรนด์ Lumos  โคมไฟ LED แบบแขวน ,  ติดผนัง , ตั้งพื้น และตั้งโต๊ะ , ด้วยดีไซน์ใหม่ สวยงาม ทันสมัย สีนวล มีสีหลัก คือ เงินด้าน , สีเงินเงา (โครเมียม) และสีทองแดง  ที่มาพร้อมกับการประหยัดพลังงาน และยังเป็นมิตรกับสิ่งแวดล้อมอีกด้วย
พร้อมข้อเสนอที่ดีที่สุดสำหรับลูกค้าที่ซื้อสินค้าภายในงานจะได้รับโปรโมชั่นสุดพิเศษ ดังนี้
ซื้อครบ 5,000 บาท รับโคมไฟปลาดาวฟรี 1 ชุด
ซื้อครบ 15,000 บาท รับคูปองส่วนลดมูลค่า 1,000 บาท
ซื้อครบ 20,000 บาท รับคูปองส่วนลดมูลค่า 1,500 บาท